Kristal Sitis (Teksasas)
Kristal Sitis (angl. Crystal City) – miestas Jungtinėse Amerikos Valstijose, pietų Teksase, 148 km į pietvakarius nuo San Antonijaus, 56 km nuo sienos su Meksika, netoli Nueseso upės. Zavalos (Savalos) apygardos centras. Praeina plentas Uvaldė–Laredas. Plėtojama drėkinamoji žemdirbystė, auginamos ir apdirbamos daržovės, ypač, špinatai (dėl to Kristal Sitis vadinamas JAV špinatų sostine). Mieste vyksta kasmetinė špinatų šventė, stovi paminklas (pastatytas 1937 m.) animaciniam veikėjui Popajui, kuris pagarsėjęs pomėgiu špinatams. 2020 m. 95,4 % miesto gyventojų buvo lotynoamerikiečiai, 2,9 % – baltieji, 0,8 % – afroamerikiečiai, 0,4 % – mišrios kilmės.